Legal Document

Category: 10

Text:
9. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 256 της 4/11 Ιουλ. 1984 (ΦΕΚ Α΄ 101) Ρύθμιση θεμάτων χορήγησης δανείων στην Τοπική Αυτοδιοίκηση και σε άλλους Φορείς από το Ταμείο Παρακαταθηκών και Δανείων. Έχοντας υπόψη: α)Τις διατάξεις του άρθρ. 2 του Νόμ. 3646/28 «περί Οργανισμού του Ταμείου Παρακαταθηκών και Δανείων». β)Τη σύμφωνη γνώμη του Διοικητικού Συμβουλίου του Ταμείου Παρακαταθηκών και Δανείων που εκφράσθηκε στις 1923/12.7.83 και 1951/1.12.83 συνεδριάσεις του. γ)Τη γνωμοδότηση του Συμβουλίου της Επικρατείας αριθ. 97/1984, με πρόταση του Υπουργικού Συμβουλίου, αποφασίζουμε: Άρθρ.1.-Το Ταμείο Παρακαταθηκών και Δανείων χορηγεί δάνεια προς: α)Δήμους και Κοινότητες, Συνδέσμους, Ενώσεις Ιδρύματα και λοιπά Νομικά Πρόσωπα των Δήμων και Κοινοτήτων. β)Επιχειρήσεις των Οργανισμών Τοπικής Αυτοδιοίκησης στις οποίες οι φορείς της Τοπικής Αυτοδιοίκησης έχουν την πλειοψηφία των μετοχών ή μεριδίων. γ)Νομικά Πρόσωπα Δημοσίου Δικαίου, Ν.Π.Ι.Δ. Κοινωφελούς χαρακτήρα, Δημόσιους Οργανισμούς, Δημόσιες Επιχειρήσεις, Φιλανθρωπικά και άλλα Κοινωφελή Ιδρύματα, και δ)Προμηθευτικούς και Καταναλωτικούς Συνεταιρισμούς δημοσίων υπαλλήλων, υπαλλήλων Ν.Π.Δ.Δ., Δημοσίων Οργανισμών, Δημοσίων Επιχειρήσεων και υπαλλήλων Ο.Τ.Α. Άρθρ.10.-Τα μεσομακροπρόθεσμα δάνεια που χορηγούνται με βάση τις διατάξεις του παρόντος εξοφλούνται με το σύστημα της σύνθετης χρεωλυσίας των ίσων τοκοχρεωλυτικών δέσεων και η περίοδος εξυπηρέτησής τους αρχίζει την 1ην Ιανουαρίου του επόμενου της συνομολόγησης χρόνου. Το Διοικητικό Συμβούλιο, ανάλογα με τη φύση του έργου, δύναται να παρέχει περίοδο χάριτος για χρόνο όχι μεγαλύτερο αυτού που προβλέπεται για την αποπεράτωση του έργου, την οποία μπορεί να παρατείνει για ένα ακόμη χρόνο, προκειμένου να τεθεί σε λειτουργία το έργο. Άρθρ.11.-Σε περίπτωση που για την τακτική εξυπηρέτηση του δανείου ο οφειλέτης έχει επιβάλει πρόσθετο φόρο ή ειδικό τέλος, τούτο δεν δύναται να καταργηθεί ή να περιορισθεί μέχρι την ολοσχερή εξόφληση του δανείου. Άρθρ.12.-Όλοι οι δανειολήπτες του παρόντος υποχρεούνται ν’ αναγράφουν στον προϋπολογισμό τους κάθε χρόνο και μέχρι την ολοσχερή εξόφληση του δανείου τα τοκοχρεωλύσια που απαιτούνται για την ομαλή εξυπηρέτησή του. Άρθρ.13.-Οι διαχειριστές των εσόδων των οφειλετών του Ταμείου από δάνεια του παρόντος όπως και κάθε άλλο αρμόδιο όργανο για την είσπραξη των εσόδων τους, από την αναγγελία εκχωρήσεως υποχρεούνται να παρακρατούν και να αποδίδουν στο Ταμείο κάθε χρόνο και μέχρι την εξόφληση του δανείου το τοκοχρεωλύσιο που οφείλεται καθώς και κάθε άλλη απαίτηση του Ταμείου που απορρέει από τη σχετική δανειοδότηση. Άρθρ.14.-Εάν κατά τη διάρκεια του δανείου η αξία της εμπράγματης ασφάλειας μειωθεί και δεν κρίνεται από το δανειστή Ταμείο επαρκής για την εξασφάλιση του δανείου, ο οφειλέτης οφείλει να τη συμπληρώσει κατά τη σχετική υπόδειξη του Ταμείου, διαφορετικά το δάνειο γίνεται ληξιπρόθεσμο και απαιτητό. Άρθρ.15.-Τα κάθε είδους έξοδα και λοιπές δαπάνες συνομολόγησης του δανείου, εγγραφής υποθηκών, σύστασης ενεχύρου κλπ., καθώς και εξόφλησης του δανείου βαρύνουν το δανειζόμενο. Άρθρ.16.-Οι σχετικές με τις ρυθμίσεις των άρθρ. 11, 12, 14 και 15 του παρόντος Π.Δ/τος, ρήτρες, θα περιέχονται στις συναπτόμενες συμβάσεις δανείου. Σελ. 52(ε) Τεύχος Ζ22 – Σελ. 46 Άρθρ.17.-Οι διατάξεις του παρόντος εφαρμόζονται μόνον προκειμένου περί δανειοδοτήσεων των φορέων που αναφέρονται στο άρθρ. 1 αυτού. Δανειοδοτήσεις άλλων φορέων διέπονται από τις λοιπές κείμενες διατάξεις. Άρθρ.18.-Το από 30.12/11.1.1927 Π.Δ/γμα «περί χορηγήσεως δανείων εκ του Ταμείου Παρακαταθηκών και Δανείων «ΦΕΚ (4) καταργείται Άρθρ.19.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. 39.Β.γ.9 Χορήγηση δανείων από Τ.Π. και Δανείων Άρθρ.2.-Σκοπός του δανείου είναι: 1.Για τους Δήμους και Κοινότητες, Συνδέσμους, Ενώσεις, Ιδρύματα και λοιπά Νομικά Πρόσωπα των Δήμων και Κοινοτήτων (πλην των Επιχειρήσεών τους): α)Η εκτέλεση έργων κοινής ωφέλειας (ύδρευση, αποχέτευση, οδοποιΐα κ.λ.π.), η εκπόνηση μελετών αυτών, η αγορά ακινήτων και η ανέγερση κτιρίων για τη στέγαση των καταστημάτων τους και τις λοιπές ανάγκες που δημιουργούνται από τις δραστηριότητές τους. β)Η προμήθεια μηχανημάτων και εξοπλισμού για την αντιμετώπιση των αναγκών τους ή αναγκών γενικότερου κοινωνικού συμφέροντος (καθαριότητα, περιβάλλον, μηχανήματα εκτέλεσης έργων, μηχανοργάνωση κ.λπ.). (Αντί για τη σελ. 49 (α) Σελ. 49 (β) Τεύχος 1202 – Σελ. 17 Χορήγηση δανείων από Τ.Π. και Δανείων 39.Β.γ.7-9 γ)Η καταβολή αποζημιώσεων για απαλλοτριώσεις και ρυμοτομήσεις ακινήτων. δ)Η εκπόνηση οικονομοτεχνικών μελετών για την ίδρυση Δημοτικής ή Κοινοτικής Επιχείρησης. ε)Η απόκτηση ενεργητικών περιουσιακών στοιχείων για τη συνεισφορά τους σε Δημοτική ή Κοινοτική Επιχείρηση. στ)Η εξαγορά του συνόλου ή τουλάχιστον του 51% ιδιωτικής ή άλλης μορφής επιχείρησης, με σκοπό τη δημιουργία Δημοτικής ή Κοινοτικής Επιχείρησης. ζ)Η αντιμετώπιση βραχυπροθέσμων λειτουργικών δαπανών. η)Η εκτέλεση έργων, προμήθεια εξοπλισμού και παγίων ενεργητικών στοιχείων για δραστηριότητες που αναφέρονται στην αποκλειστική τους αρμοδιότητα ή δραστηριότητες που δεν περιλαμβάνονται σ’ αυτή, αλλά προάγουν τα κοινωνικά, πολιτιστικά πνευματικά και οικονομικά συμφέροντα των δημοτών, σύμφωνα με τη σχετική νομοθεσία. 2.Για τις επιχειρήσεις των Ο.Τ.Α. α)Η εκτέλεση έργων και η εκπόνηση μελετών για την εκτέλεση των έργων αυτών και γενικά η διενέργεια οποιασδήποτε επένδυσης σε πάγια ενεργητικά στοιχεία και εκπόνηση μελετών που εξυπηρετούν τους σκοπούς της επιχείρησης. Προκειμένου για τις επιχειρήσεις ύδρευσης και αποχέτευσης ο σκοπός του δανείου μπορεί να είναι και η συντήρηση των αντιστοίχων δικτύων. β)Η προμήθεια μηχανημάτων και λοιπού εξοπλισμού για την εξυπηρέτηση των σκοπών και των αναγκών των επιχειρήσεων. γ)Η κάλυψη αναγκών σε κεφάλαια κινήσεως. 3.Για τα Ν.Π.Δ.Δ., Ν.Π.Ι.Δ. Κοινωφελούς Χαρακτήρα, Δημόσιους Οργανισμούς, Δημόσιες Επιχειρήσεις, Φιλανθρωπικά και άλλα Κοινωφελή Ιδρύματα: α)Η εκτέλεση έργων υποδομής για την περιφερειακή ανάπτυξη της χώρας. β)Η εκτέλεση έργων κοινής ωφέλειας. γ)Η προμήθεια μηχανολογικού και λοιπού εξοπλισμού για την κάλυψη των αναγκών τους. δ)Η κάλυψη αναγκών σε κεφάλαια κινήσεως. 4.Για τους Προμηθευτικούς και Καταναλωτικούς Συνεταιρισμούς δημοσίων υπαλλήλων και υπαλλήλων Ν.Π.Δ.Δ., Δημοσίων Οργανισμών, Δημοσίων Επιχειρήσεων και υπαλλήλων Ο.Τ.Α., αποκλειστικά η προμήθεια καταναλωτικών αγαθών για την κάλυψη των αναγκών των μελών τους. Άρθρ.3.-Το ύψος των χορηγουμένων δανείων ορίζεται κατά περίπτωση δανειολήπτη και σκοπού του δανείου ως εξής: 1.Ποσοστό μέχρι και 100% του προϋπολογισμού του προς εκτέλεση έργου, της μελέτης ή της δαπάνης προμήθειας μηχανημάτων και εξοπλισμού και γενικά οποιασδήποτε άλλης δραστηριότητας των Δήμων και Κοινοτήτων, των Συνδέσμων, Ενώσεων, Ιδρυμάτων και λοιπών Νομικών Προσώπων των Δήμων και Κοινοτήτων (πλην των επιχειρήσεών τους). Σελ. 50 (β) Τεύχος 1202 – Σελ. 18 2.Ποσοστό μέχρι και 100% του προϋπολογισμού των προς εκτέλεση έργων υποδομής ως και των μελετών αυτών για την περιφερειακή ανάπτυξη της χώρας και έργων κοινής ωφέλειας των Ν.Π.Δ.Δ., των Ν.Π.Ι.Δ. Κοινωφελούς Χαρακτήρα, των Δημοσίων Οργανισμών, των Δημοσίων Επιχειρήσεων, των Φιλανθρωπικών και άλλων Κοινωφελών Ιδρυμάτων. 3.Ποσοστό μέχρι 80% του προϋπολογισμού των προς εκτέλεση έργων ως και των μελετών αυτών και γενικά κάθε επένδυσης σε πάγια ενεργητικά στοιχεία ή της δαπάνης προμήθειας μηχανημάτων και εξοπλισμού των Επιχειρήσεων των Ο.Τ.Α. 4.Ποσοστό μέχρι 80% της δαπάνης για την προμήθεια μηχανολογικού και λοιπού εξοπλισμού των Ν.Π.Δ.Δ., των Ν.Π.Ι.Δ. Κοινωφελούς Χαρακτήρα, των Δημοσίων Οργανισμών, των Δημοσίων Επιχειρήσεων, των Φιλανθρωπικών και άλλων Κοινωφελών Ιδρυμάτων. 5.Ποσοστό μέχρι 25% των ακαθάριστων εσόδων του προηγουμένου της αιτήσεως του δανείου χρόνου, για την προμήθεια καταναλωτικών αγαθών από τους Προμηθευτικούς και Καταναλωτικούς Συνεταιρισμούς δημοσίων υπαλλήλων, υπαλλήλων ΝΠ.Δ.Δ., Δημοσίων Οργανισμών, Δημοσίων Επιχειρήσεων και υπαλλήλων Ο.Τ.Α. 6.Το ύψος των δανείων για κεφάλαια κινήσεως καθώς και των δανείων για την αντιμετώπιση βραχυπρόθεσμων λειτουργικών δαπανών καθορίζεται με χρηματοοικονομικά κριτήρια και σύμφωνα με αποφάσεις του Διοικητικού Συμβουλίου του Ταμείου. 39.Β.γ.9 Χορήγηση δανείων από Τ.Π. και Δανείων Άρθρ.4.-Οι όροι χορήγησης των δανείων ορίζονται κατά τις παρακάτω διακρίσεις: 1.Το επιτόκιο των δανείων καθορίζεται με απόφαση του Διοικητικού Συμβουλίου του Ταμείου, μέσα στα πλαίσια που θέτει κάθε φορά η Νομισματική Αρχή και ανάλογα με τους ειδικότερους σκοπούς που εξυπηρετεί το δάνειο. 2.Η διάρκεια των δανείων καθορίζεται επίσης με απόφαση του Διοικητικού Συμβουλίου του Ταμείου κατά κατηγορία δανειοδότησης ως εξής: α)Για τα δάνεια που αφορούν γενικά την εκτέλεση έργων, τις μελέτες αυτών και τη διενέργεια επενδύσεων σε πάγια ενεργητικά στοιχεία, η διάρκεια του δανείου μπορεί να είναι μέχρι 20 χρόνια. β)Για τα δάνεια που αφορούν την προμήθεια μηχανημάτων, μηχανολογικού και λοιπού εξοπλισμού, η διάρκεια του δανείου μπορεί να είναι μέχρι 8 χρόνια. γ)Για τα δάνεια που αφορούν την υποβοήθηση των Δήμων και Κοινοτήτων για την ίδρυση Δημοτικής ή Κοινοτικής Επιχείρησης (μελέτες συνεισφορά, εξαγορά), η διάρκεια του δανείου μπορεί να είναι μέχρι 15 χρόνια. δ)Για τα δάνεια που αφορούν: αα) την προμήθεια καταναλωτικών αγαθών από τους Προμηθευτικούς και Καταναλωτικούς Συνεταιρισμούς ββ) κεφάλαια κινήσεως και γγ) την αντιμετώπιση βραχυπρόθεσμων λειτουργικών δαπανών, οι αντίστοιχες χορηγήσεις γίνονται είτε με σύμβαση πιστώσεως δι’ ανοικτού λογαριασμού στην Κεντρική Υπηρεσία, στα Υποκαταστήματα και στα Γραφεία Παρακαταθηκών του Ταμείου είτε με σύμβαση δανείου. Η διάρκεια δανείου καθορίζεται με χρηματοοικονομικά κριτήρια και μέσα στα πλαίσια που ορίζουν οι αποφάσεις της Νομισματικής Αρχής. Άρθρ.5.-1.Τα δάνεια που χορηγεί το Ταμείο Παρακαταθηκών και Δανείων στους αναφερόμενους στο άρθρ. 1 του παρόντος δικαιούχους δανείων για τους σκοπούς του άρθρ. 2, πλην των δανείων με σύμβαση πιστώσεως δι’ ανοικτού λογαριασμού και βραχυπροθέσμων γενικά δανείων, ασφαλίζονται ως εξής: α)Εκχωρούνται στο Ταμείο, από τα συνολικά έσοδα όλων γενικά των δανειζομένων, ανάλογα ποσά για την ομαλή εξυπηρέτηση των δανείων β)Στην περίπτωση που δανειζόμενος είναι Δήμος, Κοινότητα, Δημοτική και Κοινοτική Επιχείρηση με αντικείμενο τις αποκλειστικές δραστηριότητες των Δήμων και Κοινοτήτων, Σύνδεσμος, Ένωση, Ίδρυμα, ή άλλο Νομικό Πρόσωπο Δήμων και Κοινοτήτων: αα)Αν έχει ακίνητα στην κυριότητά του δεκτικά απαλλοτριώσεως, με τη γενική έννοια, παρέχει τη συναίνεσή του προς το Ταμείο για την εγγραφή υποθήκης επί όλων ή μέρους των ακινήτων αυτών. ββ)Παρέχεται η εγγύηση του Δήμου ή της Κοινότητας στον οποίο ανήκει η Επιχείρηση, το Νομικό Πρόσωπο κλπ., κατά την κρίση του Διοικητικού Συμβουλίου του Ταμείου και σε συνάρτηση με την οικονομική κατάσταση του δανειζόμενου. γ)Στην περίπτωση που δανειζόμενος είναι Επιχείρηση των Ο.Τ.Α. με αντικείμενο που δεν εμπίπτει στις αποκλειστικές δραστηριότητες του Δήμου ή της Κοινότητας, Νομικό Πρόσωπο Δημοσίου Δικαίου, Ν.Π.Ι.Δ. Κοινωφελούς Χαρακτήρα, Δημόσιος Οργανισμός, Δημόσια Επιχείρηση, Φιλανθρωπικό ή Κοινωφελές Ίδρυμα: αα)Εγγράφεται υποθήκη, υπέρ του Ταμείου, για το ποσό του δανείου προσαυξημένο κατά 10%, επί ακινήτου δεκτικού απαλλοτριώσεως αξίας τουλάχιστον 1 ½ φορά μεγαλύτερης του ποσού του δανείου. ββ)Ειδικά για τις Επιχειρήσεις των Ο.Τ.Α. παρέχεται και η εγγύηση του Δήμου ή της Κοινότητας στον οποίο ανήκει εξ ολοκλήρου ή κατά ποσοστό η Επιχείρηση. δ)Για τα δάνεια που έχουν σκοπό την αγορά μηχανημάτων και κάθε μορφής εξοπλισμού για την εξυπηρέτηση των αναγκών των ίδιων των δανειζομένων ή αναγκών γενικότερου κοινωνικού συμφέροντος, εκτός των παραπάνω ασφαλειών, ο δανειζόμενος παρέχει στο Ταμείο το δικαίωμα να συστήσει υπέρ αυτού ενέχυρο επί των αντικειμένων που αποκτώνται με το δάνειο. 2.Η εγγραφή της υποθήκης και η σύσταση ενέχυρου υπέρ του Ταμείου, που αναφέρονται στις περιπτ. (β) και (δ) της προηγούμενης παραγράφου, γίνονται όταν το Διοικητικό Συμβούλιο του Ταμείου κρίνει τούτο αναγκαίο. Άρθρ.6.-στην έννοια των επιχειρήσεων των Οργανισμών Τοπικής Αυτοδιοίκησης περιλαμβάνεται κάθε μορφής επιχείρηση που έχουν τη δυνατότητα από τις σχετικές διατάξεις να συστήσουν ή συμμετάσχουν οι Δήμοι και οι Κοινότητες. Άρθρ.7.-Κάθε μορφής επιχείρηση που έχουν τη δυνατότητα από τις σχετικές διατάξεις να συστήσουν ή συμμετάσχουν οι Σύνδεσμοι, οι Ενώσεις, τα Ιδρύματα και τα άλλα Νομικά Πρόσωπα των Δήμων και Κοινοτήτων με αντικείμενο την αποκλειστική ή μη δραστηριότητά τους, χρηματοδοτείται από το Ταμείο Παρακαταθηκών και Δανείων με τους όρους και προϋποθέσεις που καθορίζονται με το παρόν Δ/γμα για τις επιχειρήσεις των Οργανισμών Τοπικής Αυτοδιοίκησης. Άρθρ.8.-Το Διοικητικό Συμβούλιο του Ταμείου Παρακαταθηκών και Δανείων καθορίζει το ύψος του δανείου, ύστερα, από σχετική αξιολόγηση της σκοπιμότητας του δανείου, της βιωσιμότητας της επιχείρησης, της ορθολογικής οργάνωσης, της πιστωληπτικής γενικά ικανότητας του δανειζόμενου, των προσφερομένων ασφαλειών, σύμφωνα με τις διατάξεις του παρόντος και τυχόν άλλων στοιχείων, κατά την κρίση του. (Αντί για τη σελ. 51 (δ) Σελ. 51 (ε) Τεύχος Ζ22 – Σελ. 45 Χορήγηση δανείων από Τ.Π. και Δανείων 39.Β.γ.9 Άρθρ.9.-1.Με απόφαση του Διοικητικού Συμβουλίου του Ταμείου καθορίζονται τα απαιτούμενα δικαιολογητικά για την έγκριση και συνομολόγηση του δανείου και ο τρόπος απόδοσης του προϊόντος αυτού. 2.Ειδικά για δανειοδοτήσεις με σύμβαση πιστώσεως ανοικτού λογαριασμού ή με σύμβαση δανείου, το Διοικητικό Συμβούλιο του Ταμείου, καθορίζει τους όρους χορήγησης γενικά και τον τύπο της σύμβασης που θα υπογράφεται.